На основу Решења Привредног суда у Новом Саду од 21.04.2017. године , правоснажно 30.05.2017.године, о проглашењу банкротства стечајног дужника, ст.бр.93/2016 а у складу са чланoвима 131.,132. и133. Закона о стечају («*Службени гласник Р. Србије» број 104/2009*) и Националним стандардом број 5 о начину и поступку уновчења имовине стечајног дужника («*Службени гласник Р. Србије» број 13/2010.*)

**ГП КОВАЧЕВИЋ ДОО у стечају из Новог Сада, Ложионичка бр.41**

**ОГЛАШАВА**

**продају имовине јавним надметањем**

**Предмет продаје је непокретна и покретна имовина у 3 (три) продајне целине :**

|  |  |
| --- | --- |
| **I целина**-идеални део од ½ породичне стамбене зграде саграђене на парцели број 276/27 чија је укупна површина 5 а и 46 м2, од чега је земљиште под зградом, објектом у површини од 1а и 80 м2 и земљиште уз зграду објекат у површини од 3 а и 66 м2, са припадајућим уделом у заједничкој својини на парцели број 276/27 на адреси Београд, ул. Петроварадинска 12, све уписано у лист непокретности број 6573 К.О. Вождовац  **Почетна цена износи 10.250.000,00 динара. Депозит износи 4.100.000,00 динара.**  **II целина**-стан број 29 површинe 101,48 м2, на четвртом спрату у улици Илије Бирчанина 13 у Новом Саду , саграђен у стамбено пословној згради на парцели број 6285. Стан број 29 је ванкњижно власништво стечајног дужника. Стамбено пословна зграда , у којој је изграђен стан број 29 који је предмет продаје, уписана је у лист непокретности број 7629 К.О. Нови Сад 1 као објекат изграђен без одобрења за изградњу.  **Почетна цена износи 6.150.000,00 динара. Депозит износи 2.500.000,00 динара.**  **III целина**-покретна имовина-канцеларијска опрема (копир апарат CANON 6216NP, канцеларијски висећи елемент, канцеларијски орман, кожна фотеља, рачунарска столица) .  **Почетна цена износи 20.000,00 динара. Депозит износи 10.000,00 динара.** | н |

Право на учешће у куповини имају сва правна и физичка лица која:

1. након добијања профактуре, изврше уплату ради откупа продајне документације у износу од 12.000,00 динара за продајне целине I и II и 2.400,00 динара за продајну целину III (профактура се може преузети сваког радног дана до 18.09.2017.године уз претходни договор са стечајним управником)
2. уплате депозит на текући рачун стечајног дужника број **330-0000015008914-68** који се води код Credit Agricole bank АД Нови Сад , или положе неопозиву, првокласну банкарску гаранцију наплативу на први позив, најкасније 5 радних дана пре одржавања продаје (рок за уплату депозита је 18.09.2017.г). У случају да се као депозит положи првокласна банкарска гаранција, оригинал исте се ради провере заједно са обрасцем пријаве доставља стечајном управнику искључиво лично најкасније до 18.09.2017. Уколико на јавном надметању победи Купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније **5 радних дана** пре одржавања јавног надметања (закључно са 18.09.2017) потенцијални купци ради правовремене евиденције морају предати образац пријаве за учешће, стечајном управнику и изјаву о губитку права на враћање депозита. У случају да је учесник који предаје пријаву правно лице стечајном управнику се предаје ОП образац и извод из регистрације.

Имовина се може разгледати након откупа продајне документације сваког радног дана у договору са стечајним управником а најкасније 7 дана пре заказане продаје. Имовина се продаје у виђеном стању без гаранције стечајног управника у погледу евентуалних недостатака на предмету продаје.

**Јавно надметање одржаће се дана** **25.09.2017. године у 15.15 часова на адреси: АГЕНЦИЈА АССИСТ НАРОДНОГ ФРОНТА 73 (ПЦ АТРИЈУМ) НОВИ САД**

**Регистрација учесника** почиње у 14.00 часова, а завршава се у 15.00 часова на истој адреси.

**Стечајни управник спроводи јавно надметање тако што:** 1.региструје лица која имају право учешћанајавном надметању 2. отвара јавно надметање читајући правила надметања, 3.позива учеснике да прихвате понуђену цену према унапред утврђеним корацима увећања 4. одржава ред на јавном надметању , 5. проглашава купца учесника који је прихватио највећу понуђену цену, 6.потписује записник.

Купопродајни уговор се потписује у року од 5(пет) радних дана од дана одржавања јавног надметања. Проглашени купац је дужан да уплати преостали износ купопродајне цене пре потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2(два) радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3(три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит(гаранција) се враћа у року од 5(пет) дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Купац сноси све трошкове настале у вези са продајом, укључујући трошкове пореских обавеза, финансијских трансакција као и трошкове овере купопродајног уговора.

**Овлашћено лице: стечајни управник Игор Секереш, контакт тел.: 060-625 99 33.**